vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valstybinės kainų ir energetikos kontrolės komisijos 2014 m. spalio 17 d. nutarimo Nr. O3-845 „Dėl Ab „lesto“ skirstymo paslaugų vidutinės ir žemos įtampos tinklais kainų viršutinių ribų 2015 metams perskaičiavimo“ pakeitimo

2014 m. gruodžio 19 d. Nr. O3-944

Vilnius

Vadovaudamasi Lietuvos Respublikos elektros energetikos įstatymo 67 straipsnio 2 dalimi, 69 straipsnio 1 ir 3 dalimis, Elektros energijos perdavimo ir skirstymo paslaugų kainų ir jų viršutinių ribų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2009 m. rugsėjo 25 d. nutarimu Nr. O3-139 „Dėl Elektros energijos perdavimo ir skirstymo paslaugų kainų ir jų viršutinių ribų nustatymo metodikos“, Komisijos 2014 m. spalio 17 d. nutarimu Nr. O3-841 „Dėl Valstybinės kainų ir energetikos kontrolės komisijos 2010 m. spalio 28 d. nutarimo Nr. O3-253 „Dėl AB Rytų skirstomųjų tinklų, AB „VST“ ir AB Lesto visuomeninio tiekimo paslaugos kainos viršutinės ribos 2011–2014 metams nustatymo“ ir 2010 m. spalio 29 d. nutarimo Nr. O3-255 „Dėl AB Rytų skirstomųjų tinklų, AB „VST“ ir AB Lesto skirstymo paslaugų vidutinės ir žemos įtampos tinklais kainos viršutinės ribos
2011–2014 metams nustatymo“ pakeitimo“, atsižvelgdama į Komisijos Dujų ir elektros departamento Elektros skyriaus 2014 m. gruodžio 18 d. pažymą Nr. O5- 382 „Dėl Valstybinės kainų ir energetikos kontrolės komisijos 2014 m. spalio 17 d. nutarimo Nr. O3-845 „Dėl AB „Lesto“ skirstymo paslaugų vidutinės ir žemos įtampos tinklais kainų viršutinių ribų 2015 metams perskaičiavimo“ pakeitimo“, Komisija n u t a r i a:

Pakeisti Komisijos 2014 m. spalio 17 d. nutarimą Nr. 845 „Dėl AB „Lesto“ skirstymo paslaugų vidutinės ir žemos įtampos tinklais kainų viršutinių ribų 2015 metams perskaičiavimo“ ir išdėstyti 1 punktą taip:

„1. Nustatyti AB „Lesto“ skirstymo paslaugos vidutinės įtampos tinklais kainos viršutinę ribą 2015 metams – 4,068 ct/kWh (1,178 euro ct/kWh) (be PVM), skirstymo paslaugos žemos įtampos tinklais kainos viršutinę ribą 2015 metams – 5,351 ct/kWh (1,550 euro ct/kWh) (be PVM).“

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Diana Korsakaitė